  Виталий Пронин Выжез асфальтэн шобыртозы тулыс.2014-тӥ арын апрель толэзе Ижысь Дерябинлэн выжез куашканы ӧдъяз. Нокин но вӧсь луыны медаз шедьы шуыса, сое ворсазы.Кызьы али мыно тупатъян ужъёс, эскериз Удмуртилэн Тӧроез Александр Соловьёв.Дерябинлэн выжез герӟа Ижлэсь шорзэ но Ленин ёросэз. Со Иж город администрацилэн лыдъяське, но кулэлыкез бадӟым бере, Александр Соловьёв косӥз Транспортъя но сюрес хозяйствоя министерствоез югдурез чакласа возьыны. Огкылэ вуэмын: выжез выльдон понна ӝыны дунэз тыроз Иж городлэн бюджетэз, сомындазэ ик - республикалэн кисыез. Чакламъя оглом кулэ 114 миллион 987 сюрс манет.Выжез выльдыны кутскизы миым август толэзе. А. Соловьёв верамъя, асфальтэн сое шобыртозы тулыс, куазь кӧс но шуныт кариськем бере. 1-тӥ июнёзь вань ужъёсты йылпумъяны кулэ.Сергей Захаров Туспуктӥз Э. Карипов Теги: Иж  